5.8.2022
1.
FI
Euroopan unionin virallinen lehti
C 298/3
Johdanto EU:n vesivaroihin kohdistuu yhä enemmän paineita.
Tämä johtaa vesistressiin, kun vesivarat eivät riitä kattamaan tarpeita, ja veden laadun heikkenemiseen.
Lisäksi ilmastonmuutos, arvaamattomat sääolot ja kuivuus lisäävät makean veden saatavuuteen kohdistuvia paineita merkittävästi.
Uusioveden käyttö on laajalti tunnustettu käytännöksi, jonka avulla voidaan tehostaa vesivarojen hoitoa ja mukauttaa järjestelmiä ilmastonmuutokseen Euroopan vihreän kehityksen ohjelmassa esitetyn EU:n strategian mukaisesti (1).
Veden uudelleenkäytön vähimmäisvaatimuksista annetulla Euroopan parlamentin ja neuvoston asetuksella (EU) 2020/741 (2), jäljempänä ”veden uudelleenkäyttöä koskeva asetus”, pyritään helpottamaan ja lisäämään veden uudelleenkäyttöä keinokasteluun maataloudessa eli alalla, joka on erityisen altis vesivarojen niukkuudelle tai epäsäännöllisyydelle.
Asetuksella parannetaan EU:n elintarvikejärjestelmän kestävyyttä ja häiriönsietokykyä (3) ja suojellaan samalla kansanterveyttä ja ympäristöä.
Veden uudelleenkäyttöä koskevassa asetuksessa, jota sovelletaan 26. kesäkuuta 2023 alkaen, asetetaan veden laatua koskevat yhdenmukaiset vähimmäisvaatimukset maatalouden keinokasteluun käytettävän käsitellyn yhdyskunta­ jäteveden turvallista uudelleenkäyttöä varten.
Yhdenmukaistetuilla vähimmäisvaatimuksilla myös varmistetaan, että maataloustuotteiden sisämarkkinat toimivat asianmukaisesti.
Lisäksi tarkoituksena on vahvistaa kuluttajien luottamusta.
Yhdyskuntajätevesien käsittelystä annetun direktiivin 91/271/ETY (4) vaatimusten mukaisesti käsitelty yhdyskunta­ jätevesi on tämän asetuksen mukaan jatkokäsiteltävä siten, että se vastaa uusia laatua koskevia vähimmäispa­ rametreja ja soveltuu käytettäväksi maataloudessa.
Veden laatua koskevien yhdenmukaisten vähimmäisvaatimuksien lisäksi asetuksessa esitetään seurantaa koskevat yhdenmukaiset vähimmäisvaatimukset, riskienhallintaa koskevia sääntöjä mahdollisten terveyteen kohdistuvien lisäriskien ja ympäristöriskien arvioimiseksi ja torjumiseksi, lupien myöntämistä koskevia velvoitteita ja avoimuutta koskevia sääntöjä, joiden mukaan kaikkia veden uudelleenkäyttöhankkeita koskevat keskeiset tiedot on asetettava julkisesti saataville.
Veden uudelleenkäyttöä koskevan asetuksen 11 artiklan 5 kohdassa edellytetään, että komissio laatii jäsenvaltioita kuullen suuntaviivat asetuksen soveltamista varten.
Tässä tiedonannossa esitetään nämä suuntaviivat.
Tiedonanto on laadittu tiiviissä yhteistyössä veden uudelleenkäyttöä käsittelevän työryhmän (5) kanssa.
Tähän vesipolitiikan strategisen koordinointiryhmän (6) perustamaan työryhmään kuuluu jäsenvaltioiden viranomaisia ja sidosryhmäor­ ganisaatioita.
Veden uudelleenkäyttöä käsittelevä työryhmä keskusteli asiakirjasta perusteellisesti kahdessa kokouksessa 21.–22. lokakuuta 2021 ja 18. helmikuuta 2022 ja esitti kirjallisia huomautuksia.
Näiden suuntaviivojen 2 jaksossa käsitellään asetuksessa asetettuja yleisiä ja hallinnollisia velvoitteita sekä asetuksen soveltamisalaa.
Suuntaviivojen 3 jaksossa tarkastellaan teknisiä näkökohtia.
2.
Yleiset ja hallinnolliset velvoitteet Tässä jaksossa käsitellään seuraavia näkökohtia: asetuksen soveltamisala ja erityisesti 2 artiklan 2 kohdan soveltaminen, toimivaltainen viranomainen tai toimivaltaiset viranomaiset, yhteystahot ja rajatylittävä yhteistyö, eri toimijoiden tehtävät ja vastuut, luvat, vaatimustenmukaisuuden tarkistukset, seuraamukset sekä tietoisuuden lisääminen ja tietojen jakaminen.
(1) Sekä kiertotalouden toimintasuunnitelmassa (COM(2020) 98 final) että EU:n uudessa ilmastonmuutokseen sopeutumista koskevassa strategiassa (COM(2021) 82 final) viitataan veden uudelleenkäyttöön, sillä EU:n kykyä vastata vesivaroihin kohdistuviin kasvaviin paineisiin voitaisiin parantaa laajentamalla käsitellyn jäteveden uudelleenkäyttöä.
Keinokastelun lisäksi veden uudelleenkäyttöä voidaan hyödyntää myös teollisuudessa ja siten edistää tarkistettua teollisuuden päästödirektiiviä koskevassa komission ehdotuksessa (COM(2022) 156 final/3) asetettujen tavoitteiden saavuttamista.
(2) EUVL L 177, 5.6.2020, s. 32.
(3) Veden uudelleenkäytöllä voitaisiin edistää Pellolta pöytään -strategiassa (COM(2020) 381 final) asetetun EU:n elintarvikejärjestelmän ympäristö- ja ilmastojalanjäljen pienentämistä koskevan tavoitteen saavuttamista.
(4) EYVL L 135, 30.5.1991, s. 40, yhdyskuntajätevesien käsittelystä annetussa direktiivissä edellytetään, että käsitellyt jätevedet käytetään uudelleen aina kun se on tarkoituksenmukaista.
Direktiiviä tarkastellaan parhaillaan, mutta suunnitellulla tulevalla lainsäädäntöke­ hyksellä odotetaan vahvistettavan yhteyttä veden uudelleenkäyttöön.
Näin ollen kaikki tässä tiedonannossa tehtävät viittaukset kyseiseen direktiiviin viittaavat suunniteltuun tarkistettuun yhdyskuntajätevesien käsittelyä koskevaan lainsäädäntöön tulevaisuudessa.
(5) Kutsuttiin aiemmin veden uudelleenkäyttöä käsitteleväksi tapauskohtaiseksi työryhmäksi, pysyvä työryhmä perustettiin vuonna 2022.
(6) Lisätietoa tästä ryhmästä: https://circabc.europa.eu/ui/group/9ab5926d-bed4-4322-9aa7-9964bbe8312d/library/3644e20b-f5c546de-9d2f-3d9efb965fac?p=1&n=10&sort=modified_DESC